
Već je u drugoj polovici prošlog sto- 
ljeća ušlo u običaj, da se svake druge 
godine vjernici iz čitavog katoličkog svi- 
jeta pod vodstvom svog crkvenog uči- 
teljstva skupljaju na kojoj izabranoj 
točci u kojem zgodnom kraju kuglje ze- 
maljske s tom namjerom, da iznesu na 
vidjelo svoje osjećaje ovisnosti, zahvale 
i ljubavi k svome Euharistijskom Krlaju, 
Izvoru svakog dobra... 


Ove godine od 7. do 11. svibnja bio 
je sjeverni kraj Afrike pozorištem tako- 
vih velebnih događaja. Sve ono, što je 
prethodilo tim događajima i kao neka 
bengalska vatra osvjetljivalo ih sve do 
svršetka ovog neočekivano brojnog sle- 
ta vjernika Kristovih, upriličeno je da 
posluži širenju Kraljevstva Božjeg na 
zemlji. I taj je cilj zacijelo i postignut 
u dušama sudionika i motrilaca tih do- 

gađaja... Učinci ovog XXX. Međuna- 
rodnog Euharističkog kongresa održanog 
na starodrevnom mjestu slavne nekoć 
Kartage mogli bi se zabilježiti sada u 
XX-tom vijeku otkupljenja jednako, 
kako je to učinjeno u ono blaženo vri- 
jeme, kad je ljudstvo moglo gledati Sina 
Božjega kao živa čovjeka 1 opažati tje- 
lesnim očima, kako slijepi vide, gluhi 
čuju, hromi ustaju, a siromašnima se 
propovijeda evanđelje. Ovaj toli divni 
dio zemlje, nekad pun života, snivao je 
kro: stoljeća 1 stoljeća svoj smrtni san, 
što mu ga nametnuše dugotrajne borbe 
za prolazne ciljeve za bogatstvo i pre- 
vlast... Sada je uskrsnuo i živi. Do 
5.000 službenika katoličke crkve, među 
njima 8 kardinala, 120 biskupa sa svojih 
100.000 vjernika, što dohrliše sa svih 
strana svijeta ovamo, posvjedočiti će to 
uskrsnuće ... Bože daj, da bude to uskr- 
snuće. zaista život — vita aeterna, da 
dovede taj kraj, čitavi kontinent, a 1 sav 
rod: ljudski do spoznaje jedinoga pra- 
voga oBga i koga nam je poslao, Isusa 
Krista. (Evanđ. sv. Iv. XVII. 3.) - 

U našem bijelom Zagrebu održat će 
se ove godine također Fuharistijski kon- 
gres, koji, ako i ne će imati međunarod- 

nog značaja i značenja, ipak će predvid- 
ljivo privući mnoštvo vjernika: ne samo 
iz naše Jugoslavije, nego i katolike iz 
drugih država Europe, naročito slaven- 
skih te se može računati već sada sa 
sličnim uspjesima, kakovi su postignuti 
na ovogodišnjem međunarodnom  kon- 
gresu u Kartagi. 

Povodom toga odlučio sam, da po- 
kušam prikazati ovdje sliku ovoga ne- 
tom = minulog Euharistijskog kongresa, 
— na kojem sudjelovaše katolici sviju 
gotovo država i poznatih nacija, — u 
okviru, da posluži ne toliko za orijenta- 
ciju, već više kao neka vrsta priprave za 
roš ovogodišnji kongres u Zagrebu. 

Kao što kod svake akcije i priredbe, 
tako i kod manifestacija ove vrsti, — 
ključ, koji otvara vrata k uspjehu jest 
valjana priprava. 

Nepotpune dvije godine vremena, što 
je prošlo od pretposljednjeg internacio- 
nalnog Euharistijskog kongresa u Au- 
straliji te, kad je zaključeno, da ove go- 
dine dolazi na red Afrika sa svojom Kar- 
tagom, mogle bi se u drugim prilikama 
smatrati dostatnim, — možda i previše, 
kako se to čini gorljivim katolicima Irske, 


kojima je povjerena priredba takovog 

kongresa za godinu 1932. 

U ovom kraju međutim  pričinilo se 
mnogima to vrijeme prekratkim. 

Kartaga je do nedavna bila sva; a u 
velikom dijelu i danas je ruševina, koja 
daje tek naslućivati svoju drevnu pro- 
šlost pogansku i kršćansku. | 

Učesnici kongresa diveći se novoj ka- 
tedrali, koja dominira svojim položajem 
jednako, kao i impozantnošću stila, — 
jer predstavlja veoma uspjelu kombina- 
ciju romanskog i istočnog načina gradnje 
— 1 gubeći se u ogromnom samostanu 
bijelih otaca, — gdje se nalazi 1 sjeme- 
nište, kao lijepi privjesak katedrali, — 
pitaju za rezidenciju nadbiskupa karta- 
škog i primasa Afrike. Dobiva se odgo- 
vor, da se ta rezidencija ne nalazi ovdje, 
već u nedalekom mjestu, koje je potom 
i dobilo svoj posebi naziv. 

Sve je to niklo iz prastarih ruševina, 
a u znaku priprema za manifestacije 
Euharistijskom Kralju, komu se je svi- 
djelo, da budu kroz tolika stoljeća pra- 
zna i tek katkada pohađana mjesta 1z- 
među vidljivih još temelja, ostataka i 
spomenika od bazilika sv. Ciprijana, sv. 
Perpetue i Felicite, kapele sv. Monike te 
ogromnog amfiteatra sada napunjena 

vjernicima iz sviju krajeva zemlje i pru- 
žila tako i u buduća vremena dokaze za 
istinitost one  Tertulijanove: »Sanguis 
Martyrum semen Christianorum«. »Krv 
mučenika sjeme je kršćana«. 

Teško je zaista odvagnuti što je po- 


otreslo, zanijelo i oduševilo prisutne uče- 


snike toga kongresa jače i više, da li ovo, 
što je izvedeno, podignuto i ostvareno 
prema ženijalnoj zamisli kardinala La- 
vigerie-a ili pak ono, što je sve do danas 
ostalo u istom stanju sa vidljivim znako- 
vima razaranja, da odvraća, opominje i 
na svoj način diže čovjeka k Bogu Stvo- 
titelju <. . 

Jedno se međutim očituje ovdje po- 
sebnom jasnoćom, — što se u ostalom 
ispovijeda svugdje, ali se, na žalost i za- 
boravlja, a to je, da Euharistijski Kralj 
nalazi svoj put u srca ljudska kroz 
jedno i drugo; vodi nas k istini ovako 
i onako... . | 

»Uzmi i čitaj« — rekao je filozofu 
Augustinu u vrijeme, kada je Kartaga 
bila još cvatuće mjesto. Ovaj se odazvao 
1 postao je ugodnikom Božjim, učiteljem 
crkve; podignut je na oltar kao sv. Au- 
gustin, postigao je život. 

Danas nakon tolikih stoljeća, gdje 

čovjek dosta čita, ali za to više krzma i 
sumnja, kao da je Kralj kraljeva pro- 
mijenio svoj zov i govori nam: »vidite 
i čujte...« Na FEuharistijskim kongre- 
sima viđaju se i čuju čudesa: 

Ispunjena proročanstva, požrtvovnost 
i ustrajnost vjernika, agilnost neumornih 
vođa, većinom časnih glava, sijedih sta- 
raca: shvaćanje i susretljivost civilnih 
vlasti; obraćenci carinici, Zakeji naši 1 
inovjerci; promjene u njihovom govoru 
i radu. Sve to zapanjuje kao pravo prav- 
cato čudo. 

»Et adorabunt Eum omnes reges ter- 
rae«. »I klanjati će mu se svi kraljevi 
zemlje.« »Omnes gentes servient FEi.« 
»Služiti će mu svi narodi.« 

Iza Amerike i Australije pokazala je 
to Afrika sa svojim vladarima i naro- 
dima. 

Kanara je danas prostorno vrlo ma- 
leni dio prostrane kolonije Francuske u 
sjevernom dijelu Afrike pod imenom 
»Tunisie«.  Odijeljena je od glavnog 
grada Tunis-a lijepom i dalekom mor- 
skom  pličinom, koja se poput bijelo- 
plave ravnice utisnula između grada 1 
njegove uske, ali zato više kilometara 
dugačke luke te posreduje i pomaže u 

davanju čarobnih vidika, što se pružaju 
oku s njezinog gorja. 

Taj neznatni dio golemog kontinenta 
privukao je Kristovom slavlju zastupnike 
triju vlasti, a Francuzi i Arapi natječu 
se u iskazivanju počasti sv. Ocu, koji je 
ovom prigodom i kao vladar u vremeni- 
tom smislu prednjačio primjerom svima 
ostalima, kako se imade častiti i slaviti 
Kralj sviju kraljeva. 

Kao što su tri kralja sa istoka vođena 
svijetlom zvijezde novorođenoga Kralja 
donijela i predala Ovomu uz poklon i 
darove svoje, a da se nisu dala smesti 
izvan betlehemskim  čednim prilikama, 
takG su 1 ovdje na jugozapadu u male- 
noj Kartagi tri vladara odnosno zastup- 
nici njihovi privučeni svjetlim zrakama 
bijele Hostije također darivali Euhari- 
stijskog Kralja tamjanom (molitve 
sv. Oca pape i njemu podložnih vjerni- 
ka), zlatom (milijuni, što jih je dala 
Francuska za kongres) i plemenitom 
masti, što ju prinese poglavica Arapa 
kao inovjerac. Sv. je Hostija svima »do- 
minator Dominus«. Opaža se 1 priznaje, 
»regnum in manu ejus« ističe se »et po- 


 testas et imperium«. Ništa nije smetala 


toliko spominjana kultura u Francuza, 

niti rivalitet, što izbija između njih i 
Talijana, a nije smetao ni takozvani fa- 
natizam muhamedanaca. Sve se klanja 
Božjem Sinu, Hljebu Živom, Kristu Go- 
spodu. Složno se prinose žrtve, šapuću i 
glasno ozvanjaju molitve i pjesme. Du- 
ša se diže i kliče ushićena od nadnarav- 
nog užitka Spasu obnovljenom i učvršće- 
nom vjerom, pojačanim ufanjem te do- 
biva 1 širi dalje u rasplamsaloj ljubavi 
milost, oproštenje... 

Slijepi progledaju,... crkve se pune... 
Broj sinova svjtela rapidno raste; djeca 
se Božja množe. Dolazi Mir Kristov u 
Kraljestvu Kristovu. — To i jest prven- 
ortvena svrha Euharistijskih kongresa. 

Toj se svrsi primakoše u slatko osje- 
ćanu blizinu učesnici ovogodišnjeg me- 
dunarodnog Euharistijskog kongresa u 
Kartagi svi bez razlike. I oni, koji iz- 
moriše tijelo svoje u pripremama i oni, 


koji podnesoše tegobe dugotrajnog pu-' 


tovanja upotpuniše jednakom obilnošću 
spoznaju svoju, kako je u istinu sladak 
jaram Kristov, kako je zaista lahko bre- 
me Njegovo,.. 

Dok je i mnoštvo vjernika obogaćeno 
tim iskustvom zanosno klicalo Kralju, 
koji dolazi u ime Gospodnje, nitko od 

tisuća gledalaca, — meču kojima bijaše 
i mnogo inovjeraca, — nije se našao, da 
što prigovri .i spočitne sljedbenicima 
Kristovim ili pokudi službenike Njegove 
crkve. Sve je bilo pržeoto uvjerenjem, 
da bi ono tisućljetno kamenje počelo go- 
voriti, kad bi se na bilo koji način poku- 
šalo ušutkati one, koji su odlučili, da iz- 
vrše zavjet i dadu počast Bogu živih i 
mrtvih. . 
* 

Kod nas u Jugoslaviji pokazalo se za 
ovaj euharistijski kongres dosta interesa. 

Sve do posljednjeg časa izgledalo je, 
da će poći iz Zagreba posebna grupa 
hodočasnika u Kartagu. — Za put, koji 
je bio spretno zamišljen, javilo se 18 
svećenika. — Bilo bi jamačno i putova- 
nje ispalo na sveopće zadovoljstvo, da je 
došić pravodobno do aranžmana. 

Naročito se je zanimao za taj aran- 
žman presvijetli gosp. Dr. Rittig, opat i 
župnik sv. Marka u Zagrebu. — Pisca 
ovih redaka je to i ohrabrilo te nije odu- 
stao od puta, nadajući se, da ne će biti 
osamljen. | 

I zaista, već u Zagrebu ušla su u di- 
rektna kola Zagreb—Rim dva čehoslo- 
vačka biskupa, koje je pred odlazak vla- 

ka dopratio preč. g. dr. Slamić, kanonik 
i tajnik našeg preuzvišenog g. nadbisku- 
pa, — pošto su, kao putnici našli u nje- 
govu dvoru okrepu i počinak kroz noć... 
Nezaboravni će mi ostati časovi sprove- 
deni u njihovom  visoko-odličnom  dru- 
štvu na putu do vječnoga grada, gdje 
sam ponovno zahvaljivao beskrajnoj do- 
broti Božjoj, koja mi je udijelila daljnju 
svoju vidljivu pomoć. Tu mi je pomoć 
dobrostivo pružio — preuzvišeni gospodin 
dr. Nikola Dobrečić, načluiskap Barski i 
prunas Srbije. — 

Uputivši se u naš Jeronimski zavod u 
Rimu, da zamolim za potrebite mi infor- 
macije i upute, doznao sam od presvijet- 
log g. dra Mađerca, zavodskog rektora, 
da ima visokog gosta, koji kani takodjer 
u Kartagu. — Slijedeći dan, — prve ne- 
djelje svibnja — iza, kako smo odslužili 
svoje sv mise, predstavljen sam tomu 
visokomu gostu te primljen za put u 
Kartagu u Njegovu pratnju u svojstvu 
tajnika. — Od ovoga pa do posljednjega 
časa, dok sam imao čast u tom svojstvu 
biti na službu preuzvišenomu gosp. nad- 
biskupu, obogatio sam se ne samo novim 
potpornjima za uvjerenje, da ćovjek, — 
kad slijedi pozive i puteve Božje, — nije 

nikada osamljen, već i punijom spozna- 
jom o potrebi takovog odazivanja, kao 
što 1 pogibelji za dušu čovječju, ako se 
ogluši na takove pozive. — Lijepi prirast 
ovome momu bogatstvu stekao sam na 
moru na lađi prozvanoj »Argentina«, 
kojom smo prevezeni na afričko tlo. Na 
toj lađi upoznadoh se sa trećim sveće- 
ničkim licem iz naših krajeva i valjda 
najstarijim hodočasnikom, sijedim  žup- 
nikom preč. gosp. Josipom Lavtižar-om 
iz Rateče Planice kraj Bleda u Sloveniji. 
-- Vrijedni starina potpuno me je svla- 
dao svojom putničkom opremom, za koju 
nije trebao ni jedne svoje čitave ruke, 
dok sam ja — pro calceamentis, pro pera 
€. pro sacculo, — što mi natovariše za 
put, bio prinužden zvati u i. nosače 
svih mogućih kategorija . . 

Žalim i danas, što se , disa našeg 
rastanka na lađi, prispjeloj sretno u Tu- 
nišku luku, ne vidjesmo više. — Kako je 
prečasnoga morila jedina briga, da se 
vrati nakon svršenog kongresa odmah 
svojemu stadu, to mu je za. cijelo i 
uspjelo bolje nego meni, koji sam u na- 
stojanju, da .ga vidim gdje u Kartagi, 
mogao sačuvati tek svoju nadu i potkri- 
jepiti istu uvjerenjem, — quod nihil illi 
defuit... 

ll. DOČEK U TUNISU. 


Čim je lađa, dne 7. V. u jutro, pri- 
stala na određenom joj mjestu u luci, 
začuje se glazba, koja prva istumači po- 
zdrave mještana putnicima prispjelim sa 
drugog kontinenta. Najprije dolazi na 
lađu inšpekcija, da izvrši sve formalno- 
sti oko putnih isprava. — Dok taj posao 
traje, već se pojavljuju stasiti Arapi, da 
budu na pomoć putnicima «od iskrca- 
vanja njihove robe. — Najprije došao je 
na red I. razred te su putnici Il. i III. 
razreda imali dosta vremena, da motre 
doček, da se interesuju za pojedine čla- 
nove pripravnog odbora, od kojih je ne- 
kolicina došla i na lađu, da dijele upute 
i pruže potrebite informacije. — Uz lju- 
baznu pripomoć takovog člana komiteja 
uspjelo mi je da dopremim prtljagu 
preuzv. gosp. nadbiskupa i svoju do mo- 
sta, kojim se silazilo sa lađe i kušam pre- 
dobiti te arapske nosače za sebe, ali bez 
uspjeha. Svi se pokušaji razbiše o nji- 
hovu disciplinovanost. Istom, kad je 1. 
razred iskrcan, došli smo na red i mi 
ostali. 


Uslijed nemogućnosti, da se nađem što 


prije na obali uz svoga gospodara, koji 

je sišao s putnicima 1. razreda i već 
dugo čekao na mene, snašla me žalost, 
koja se međutim skoro pretvorila u ra- 
dost, jer, ako i stigosmo prekasno u gamad 
Tunis i zbog toga ostadosmo bez odgova- 
rajućeg stana, to su nam nakon. kratkog 
vremena čekanja u rezidenciji Tuniškog 
nadbiskupa našli takav stan u obližnjem 
mjestu zvanom »Maxula Radčs« 1 to u 
vili de Sion kod predsjednika tamošnje 
općine, nadinženjera Tommy . Martin-a. 
—-. Preuzv. gosp. nadbiskup dr. Dobrečić 
bio je ovdje zadovoljan. U kući spome- 
nitog francuskog odličnika sve se je na- 
tjecalo, da mu bude boravak kod njih 


što ugodniji. 


Kako to mjesto imade i svoju župsku 
crkvu, bili smo u mogućnosti, da dnevno 
misimo, što u Kartagi i Tunisu mnogi- 
ma nije bilo moguće. 

Duljina puta od svojih 18 km do Tu- 
nisa, a više nego dvostruka do Kartage, 
nije smetala, pošto je od strane »Socićte 
Civile du Congrčs — Eucharistique-inter- 
national de Carthage« stavljen Njeg. | 
Preuzv. Msgr. Dobrečiću,  primasu Sr- 
bije i njegovu vikaru posebni auto na 
dispoziciju za čitavo vrijeme od 7. do 11. 
maja uključivo. Uz takovu pomoć i paž- 

nju mogli smo bez poteškoća, da prisu- 
stvujemo svima priredbama, što su ušle 
u pregram ovog  XXX.-tog  međuna- 
radnog kongresa, održanog na tlu neka- 
dašnje Kartage. 


SVEČANO OTVORENJE. 


Dne 7. svibnja t. g. u 16 sati zastao 
je na trgu pred katedralom u Tunisu 
sveukupni — inače veliki — promet, jer 
se sakupila ovamo sva sila onog šaroli- 
kog svijeta, da prati uvertiru one nedo- 
sližive_ sinfonije, koja je trajala gotovo 
bez prekida preko četiri dana uz orhe- 


star, kod kojega mogaše svoj dio uzeti i 


. zaista sudjelovaše ne samo oni na bini, 
već i svi drugi iza bine i napred u gle- 
dalištu bez vidljivog dirigenta, a ipak 
tako složno, skladno i izrazito, da se na 
svakomu pojedincu opazio najpovoljniji 
dojam. Skupni pako i općeniti rezultat 
neka protumače i osvijetle pojedini di- 
jelovi (točke) te uvertire i same sinfonije, 
kako se redom odigraše. 


Uvertira dobila je naslov: 


Reception solemnelle du Cardinal Le- 
gat (Svečani doček kardinala Legata), a 
sastojala je iz slijedećih 9 dijelova, koje 

ispisujem po slobodnom = prijevodu . iz 
programa: 

1. Pučke pjesme (nabožne), što ih iz- 
vađaše djelomično djeca, a djelomično 
odrasli puk jednoglasno. 

2, »Ecce Sacerdos Magnus«, četvero- 
glasni mješoviti zbor od Ans. Rigo. 

3. »Veni .Creator«, koralno.. 

4. Dobrodošlica. Govor Msgra nad- 
biskupa kartaškog i primasa Afrike. 

5. Pozdrav Njeg. Preuzv. Msgra Hey- 
len, predsjednika permanentnog odbora. 

6. Alokucija Njeg. Uzoritosti kardi- 
nala Legata. 

7. Čitanje Papinske Bule na latinskom 
i francuskom jeziku. 

8. Svečani blagoslov sa presvetim 


Otajstvom. 
a) »O salutaris, četveroglasni mješo- 
viti zbor .Botazzo. 
b) »Oremus pro Ponfifice«,  jedno- 
glasno. 


c) »Tantum ergo«, jednoglasno, (me- 
lodija poljačkog porijetla). 
9. Oficijelna prigodna pjesma za 
kongres. 
Predaleko bi me zavelo, kad bi se 
upustio u analizu t. j. podrobno prikazi- 
vanje izvedbe tih pojedinih točaka. — 

Na gdjekoju osvrnut ću se ipak, ali na- 
knadno, kad bude u glavnom predočena 
slika čitave priredbe, koju sam  prispo- 
dobio. sinfoniji, jer je samostalnošću svo- 
Jih dijelova i ukupnom svojom skladnom 
sadržinom tako djelovala na mene. 

Iza toga otvorenja zaredaše pojedine 
točke, što su ušle u kompoziciju četvero- 
dnevnog kongresa na sljiedeći način: 

Il. dan: (8. Svibnja): Vrijeme od 6—$ 
sati u jutro određeno bi prema prilikama 
za obavljanje privatnih pobožnosti, slu- 
šanje tihe sv. Mise, ispovjed, sv. Pričest, 
koja se dijelila u svim crkvama i kape- 
lama tako u Tunisu; kao i u Kartagi. 

Oko 7 sati su u odredjenim crkvama 
imale pojedine nacionalne grupe za sebe 
i svečane mise, koje su služili * njihovi 
prelati uz propovjed i'pjevanje na jeziku 
«dotičnog naroda. Ove su zasebne pobož- 
nosti svršavale kroz sve dane oko 9 sati 
da uzmognu vjernici sa svojim svećeni- 
cima prisustvovati  potifikalnoj misi, koju 
celebriraše u Kartagi svakim danom, ali 
na drugome mjestu na izmjence kardinali 
uz svoju brojnu i sjajnu asistenciju. “ 

U 8 sati 30 min. pristupilo -je taj dan 
oko «6000 djece k svetoj pričesti. Taj pri- 
Zor ostati će nezaboravan svakomu, koji 


1S 


je mogao ma i na časove samo promatrati 
ona nevina lica, sabranost njihovu, uzor- 
no vladanje i red prigodom pristupa i od- 
stupanja na rezervirana im mjesta. Vese- 
lje i ponos njihovih pratilaca, što je 
upravo sijevalo iz očiju sviju. Sve je to 


* prikovalo gledaoce na Tuniškom Belve- 


der-u tako, te se ne makoše s mjesta, dok 
ponovno ne ugledaše tu krasnu četu malih 
anđela, kako se nakon sv. mise i svršenog 
zajutarka, — koji im je tamo priređen, i 
razilaze i vraćaju u pratnji svojih stari- 
jih kućama svojim. | ' A 

U 10 sati: Pontifikalna služba Božja 
u Kartaškoj katedrali. 

Već se iz daleka opaža, kako je sva 
iskićena. Na pročelju vise dva ogromna 
barjaka. Onaj s desne imade papinske bo- 
je (bijelo-žuta), a s lijeve strane. vidiš 
naše narodne boje, koje se podudaraju 
sa bojama francuskih narodnih barjaka. 
Tako su poredani i manji barjaci na kro- 
vu katedrale u velikom broju te se po- 
igravaju s vjetrićem na svim kupolama | 
i tornjićima crkve. Između gornjeg i do+ 
njeg balkona vidi se na pročelju slijedeci 
napis: 

AB IPSIS ECCLESIAE AFRIGANAE 
PRIMORDIIS  —PRAESTITISSE —CAR- 

THAGINEM NEMO DUBITAT. CAR- 
THAGINENSIBUS . EPISCOPIS AB 
ULTIMA ANTIQUITATE HAFEC DI- 
GNITAS OBTIGIT, UT PRIMATIALI 


POTESTATE AFRICAE UNIVERSAE 


PRAEESSENT. 


Uz postojeće još napise na spomeni- 


cima. iz starih vremena, .u koje može pro-: 
Črijeti. tek «oko historičara i istraživača . 
starina, ovaj napis i slični mu u unutraš- - 


njosti katedrale jedini su putokazi stran- 


cu, ako se želi prenijeti u kršćansku proš- 


lost prvih vijekova, što se odigrala na 
ovim mjestima. Svi drugi napisi na poje- 
dinim objektima, trgovima i stanicama 
upućuju na modćrni  francusko-arapski 
život. 

Učesnike kongresa dojmio. se svojom 
osebujnošću muzički program što ga iz- 
vedoše tako prigodom pontifikala, kao. i 
drugih zborova i ceremonija pojedina 
glazbena društva i to: 

1. Harmonie municipale de Tunis,  . 

2. Glazba Malteške kolonije u Tunisu 
(Duke of Connaught's own'-Band,), 

3. Fanfara Pija X.. šape sv. Srca u 
Tunisu, 

4, Harmonie ose d'Arc, de la 
Goulette. 

Ta su društva nastupala kod gdjeko- 
jih točaka samostalno, a inače kao prat- 
nja kod vokalnih stavaka i programnih 
točaka ispunjenih pjevanjem. Kod ovih 
potonjih točaka sudjelovaše pjevački zbo- 
rovi odnosno društva: 

I. Chorale des Pčres Blancs de Char- 
thage, 

2, Maitrise_archičpiscopale Carthage, 

3. Chorale de Tunis, 

4. Chapelle russe. 

: Moram da spomenem i osobito dotje- 
rano sviranje na orguljama, kojim je za- 
pravo i otvoren muzički dio pontifikalne 
mise. Ostali dijelovi ispunjeni su koral- 
nim pjevanjem (tempo polaganiji, nego 
kod nas) te troglasnim muškim i četvero- 
glasnim mješovitim  zborskim produkci- 
jama. 

U 15 sati toga dana bila je pažnja či- 
tavog ljudstva, što se sakupilo oko Amfi- 
teatra u Kartagi, usredotočena na prizor, 
koji je već svojom pojavom izazvao jeku 
najsuptilnijih akorda. Kao da si pred 
obistinjenom vizijom miljenika Gospodi- 
novog sv. Ivana ap. Gledaš mnoštvo ve- 
liko, nebrojeno... od svih naroda, ple- 
mena i puka pred prijestoljem Jaganjca.. 
»amicti stolis albis.et palmae in manibus 

corum«.  Nepregledna povorka mladih 


križara u bjelini ženskih i muških defi- 
lira sa palmama u rukama mimo mjesta 
posvećenih krvlju mučenika kršćanskih 
kianjajući se i pjevajući... Slušaš, kako 
»vape glasom velikim: salus Deo nostro, 
quie sedet super thronum et Agno« — i 
upoznaješ se s jednim nada sve ispravnim 
riješenjem po najglavnijeg i kod nas 
problema, u koji diraju zvani i nezvani 
ne imajući pred očima ništa drugo do li 
sami sebe,, a tek jedno je potrebno: p u- 
stiti malene k Isusu... Župniku 
sv. Križa u Tunisu uspjelo je to u pot- 


punoj mjeri. »Na mlađima svijet ostaje«. : 


Time se tješiše u jutro mnogi roditelji, 
što prisustvovahu sv. pričesti svoje djece. 
A. kod ovog neopisivo ganutljivog prizo- 
ra prolazi srcem i dolazi redom na usta 
svima zajednički uzdah: Blaženo poko- 
ljenje, kojemu će biti ovakova mladež 
predstavnicom! | 

Ova se programna točka u nizu osta- 
lih posebno spominjala cijelo vrijeme 
kongresa kao najbolje uspjela obzirom 
na polučeni efekat. 

U 17 sati održano je na brežuljku sv. 
Ljudevita u Kartagi prvo zborovanje uz 
prisustvo kardinala, biskupa i ostalih od- 

ličnika, == ža koje Su smještena u imprd- 
vizovanom paviljonu sjedala, a ostalo 
svećenstvo i brojna publika sastojeća od 


skoro isključivo inteligentnih slojeva slu- 


ša stojeći i prati odobravanjem i pljes- 
kom predavanja. Glavni govornik da- 
našnji je svećenik Gerard Philips, sjeme- 
nišni profesor iz Belgije. Govori stojeći, 
slobodno tek tu i tamo gleda u svoj 
pismeni sastavak priređen za tisak. Ras- 
pravlja o bitnoj nazočnosti i sv. Misnoj 
žitvi prema nauci sv. Augustina i drugih 
crkvenih otaca afričkih. 

Nakon predavanja bio je svečani bla- 


:goslov sa presv. Otajstvom uz 3., #. i 8. 
glasno pjevanje većinom  Palestrininih 
kompozicija: »Sub Tuum«; »O salutaris« 
1 »Laudate Dominum« hvalospjeva. 3- 
glasno muški zbor »Monstra Te esse Ma- 
trem« podsjetio je na španjolsku školu, 
a »unisono« pjevani »Tantum ergo«, kao 
1 prigodna oficijelna pjesma prodirala je 
k nebeskom prijestolju iz svih grla, ali 
takovom jednodušnosti, koja se rijetko 
postizava. 


U 22 s. počeli su sveti časovi, noćno 


klanjanje u katedralama tako u Kartagi, 
kao i u Tunisu. Prigodne propovjedi slu- 
šane su posebnom sabranošću, a polnoćke 


24 


su bile u jednoj 1 drugoj katedrali posje- 
ćene, kao na najveće blagdane. Bez pre- 
kida čuju se pjesme u čast presv. Oltar- 
skom sakramentu, Presv. Srcu. Svećenika 
iz njemačkih krajeva ugodno se dojmilo, 
kad su ovdje zapravo na francuskom tlu 
čuli preciznu izvedbu 5. glasne kompozi- 
cije od Haller-a: »Coenantibus illis« + 
onu od Kunca »Christus vincit«. 

Osim ovog noćnog klanjanja izloženo 
je bilo presveto Otajstvo čitavo vrijeme 
kongresa i to u kapeli sv. Monike u Kar- 
tagi i u kapeli Naše Gospe (Notre Dame 
de PEsperance) u Tunisu. Obe ove kapele 
pripadaju Sestrama sv. Franje reda misi- 
jonarskoga, a primile su ovih dana mno- 
žinu klanjalaca svakog spola i doba, iz 
svakog gotovo naroda. Sveti časovi, što 
su ih klanjaoci ovdje proživjeli, otkrili su 
pravi smisao i značenje onih proročkih 
riječi: »Dante Te illis, colligent; ape- 
riente Te manum Tuam, omnia imple- 
buntur bonitate«... 

U svoj svojoj jasnoći pokazalo se t9 
slijedeći dan u petak 9. svibnja. One 
čudne napetosti između dvije najbrojnije 
zastupane nacije — što se prvi dan 
vvukla i smetala gdjekojeg motrioca, ne- 


stalo je bez traga. Svugdje te susreće pu-- 

na srdačnost, kakovu možeš tek iznim- 
no opaziti i kod naših domaćih krugova. 
Strancima posvećuje se sve veća pažnja. 
Dnevnici donašaju iscrpiva izvješća o te- 
čaju Euharist. kongresa. Ne možeš se 
oteti dojmu, da su ljudi postali drugi. 
Rezervirani i nepovjerljivi od jučer, iz- 
nenađuju te danas sa svojom susretljivo- 
sti i otvorenošću. Sauli postaju Pavli. 
Progledali su. O sv. Ocu, kardinalima i 
biskupima govore najvećim respektom i 
pokazuju to svakom zgodom. Prvi dan 
mogao si u Tunisu opaziti tek tu i tamo 
koji papinski barjak, a danas ih vidiš 
već u tolikom broju uz francuske i arap- 
ske barjake te ti se čini, da nema kuće, 
koja ne bi na ovaj način iskazala počast 
vidljivom namjesniku Kristovom. Stanov- 
nici grada katolici i muhamedanci u naj- 
većem dijelu industrijalci i trgovci ovako 
se opredijeliše. | 

Da i pomoću negativa  osvijetlim 
prikazanu sa nekoliko crta ovdje kolek- 
ciju milosnih darova Euharistijskog Kra- 
lja, istaknuti mi valja, da nije kroz či- 
tavo vrijeme kongresa zabilježen nika- 
kav eksces, nikakav zločin ni prekršaj 
protiv tuđe imovine, kako se to obično 
dešava u sličnim prigodama, kad se na 

jednom mjestu sakupi i stisne tolika go- 
mila ljudi. 

Za današnji dan (petak) podijeljen 
je općeniti oprost od nemrsa. Do podne 


teče sve po programu, kao i jučer. Pon-- 


tifikal služi se nad ruševinama bazilike 
sv, mučenica Perpetue i Felicite prozva- 
ne  »Basilica Majorum«. Pjeva se gre- 
gorijanski koral-unisono, samo na ofer- 
torij: izvađa muški zbor 4-glasno »Duo 
Seraphim«. 1 ovo četveroglasno, kao i 
ono koralno pjevanje razabire se sa svim 
svojim finesama i sluša užitkom pomoću 
spretno postavljenih megafona na svim 
točkama nepreglednog kruga, što su ga 
vjernici ispunili oko spomenutih svetih 
mjesta, da se naužiju sjaja i ljepote na- 
šeg katoličkog bogoslužja i time obogate 
duše svoje. 

U 14 s. otpočeli su danas svećenički 
sastanci, na kojima se raspravljalo o 
aktuelnim pitanjima u vezi sa sv. Euha- 
ristijom, o apostolatu, o potrebi indivi- 
dualnog posvećenja i dr. 

U 15 s. 15. č. održane su sjednice 
pojedinih nacijonalnih sekcija u svrhu 
ustanovljenja potrebitih predradnja za 
posebne odnosno zajedničke nastupe. 


U 17 s. započelo je opće zborovanje, 

kao i jučer na brežuljku sv. Ljudevita. 
Najprije su otpjevane dvije starinske 
skladbe (iz 16. stoljeća): »Tibi Laus« 
»Đurrexit Pastor bonus« za četveroglasni 
muški zbor, a onda je stupio na tribinu 
msgr. Pons, apost. protonotar i propo- 
vjednik Tuniške katedrale za. muževe i 
održao vanredno poučno predavanje o 
sv. Pričesti prema nauci sv. Augu- 
stina i drugih otaca afričke crkve. Nakon 
tog predavanja izmijenilo se isto tako. 
kao i jučer više pjevačkih točaka sa 3., 
4. i 5-eroglasnim muškim zborovima, 
među kojima je naročitu pozornost svra- 
tio na sebe kvartet »Oremus pro Ponti- 
fice«. | | 

U 21 s. održana je kod amfiteatra u 
Kartagi skupština kat. muževa, na kojoj 
je govorio biskup Msgr. Tissier o. Euha- 
ristiji, kao neumrloj stvarateljici muče- 
nika i svetaca. I ovom prigodom čule su 
se zborne i jednoglasne pjesme, koje po- 
tonje prihvatio je veliki dio mnoštva 
tako te se činilo, da su se ovdje sakupi 
sami pjevači. 

U subotu 10. svibnja, sve se je reda- 
lo po programu predidućih dana. Ponti- 
fikalna misa služila se u isto vrijeme i 
jednakom pompom, kao i jučer tek je 

mjesto odabrano drugo t. j. kod amfi- 
teatra u Kartagi. Pjevala se »Missa de 
Ss. Euch. Sacramento« (mješoviti zbor). 
Treće i posljednje zborovanje učesnika 
ovog kongresa otvoreno je u 17. s. sa 
»Invocation a Carthage« (spjevao  Isu- 
sovac O. Boubće; uglazbio dir. M. Rigo). 
Da uzmognem što bolje čuti pjevanje, 
ostavim svoje mjesto pred tribinom i 
slijedim pravac, kojim je povjetarce no- 
silo glasove pjevača. Međutim pjevanje 
još nije pravo ni svršilo, a mene već 
trgne iz slušanja i digne s mjesta ne- 
brojena povorka gospoja i gospode, što 
se žurila bliže paviljonu odnosno tribini, 
da vidi 1 čuje današnjeg govornika, čla- 
na Pariške Akademije francuske (M. 
Louis Bertrand). Nošen kao nekom buji- 
com više nego svojom voljom pribiližu- 
jem se svome prijašnjem mjestu i vidim, 
što prije nisam opazio, kad se dovezosmo 
autom i s druge strane dođosmo na bri- 
jeg sv. Ljudevita, da prisustvujemo zbo- 
rovanju.. U oči pada tron podignut za 
Legata (zastupnika) sv. Oca i ukrašen ne 
samo barjacima papinskim, nego i grbo- 
vima (tiara na jednoj, a križ sa napisom 
»In hoc signo vinces« na drugoj strani). 
Nisam mogao zapravo, ni da slijedim 

misli, što su mi navrle o dubokom znače- 
nju ovih insignija, kad se pojavi na tri- 
bini gospodin, koji je za tren oka svra- 
tio svu moju pažnju na sebe. Prije vi- 
sok, nego srednjeg stasa, obučen u uni- 
formu; prosijede kose i brkova, ali van- 


redno zdravog izgleda. Glavu, — skinuo 
je klobuk, — lice, kao da sam već vidio... 
Jest, to lice ustupilo mi je — dan prije 


— mjesto pred ispovjednikom, a sada 
govori kao svjetovnjak o nekadanjoj 
crkvi: u Africi i njenoj renesansi t. j. 
blagotvornom djelovanju njenom u 


XIX. stoljeću. 


Nikad. u svom životu nisam. tako 
oduševljeno . povlađivao pridruživši se 
pleskanju i poklicima. odobravanja, što 
ih je govornik sa svojim izvodima po- 
brao kod onog mnogobrojnog i mnogo- 
stranog slušateljstva, — ma da nisam 
svega onaj čas razumio. Ta bio sam sret- 
nim svjedokom, kako taj učenjak .ne sa- 
mo smatra, već i primjerom pokazuje, 
da je za nastupanje u javnosti, a i za 
svako nesebično djelovanje, potrebita re- 
vizija duševnog stanja i usklađenje istog 
cum »lege Dei nostri«. A to se postizava 
kod jedinog tribunala, u  spasavajućoj 

crkvi Kristovoj milošću sv. Euharistije u 
sv. sakramentu pokore. 

Sa trećeg i posljednjeg ovog zajed- 
ničkog zborovanja ponijeli su. učesnici 
ovog kongresa najpovoljnije -raspolože- 


.nje, koje je dignuto još više, kad su 
za doo mješoviti zborovi: »O saluta- 
T...« (Bottazzo), »Regina coeli«  (Mit- 


tere, njemački Cecilijanac) i »Tantum 
ergo« od Palestrine. »Oremus pro Ponti- 
fice« 1 prigodna kongresna pjesma za 
puk orila je danas iz grla stotina i hi- 
ljada učesnika, koje ne dijeli više raz- 
lika ni u govoru, ni u pripadnosti, niti 
u staležu, niti u dobi... Svi su ujedinje- 
“ni u jednoj svijesti, da čovjeku daje i 
njegovo dostojanstvo uzdržaje prije sve- 
ga vjera, — da borbu njegovu za ovaj 
ovremčniti, a i onaj prekogrobni život 
omogućuje u prvom redu ufanje u 
Boga i da pravu konačnu svrhu te borbe 
može ljudstvo polučiti samo putem 1 u- 
bavi k Bogu i bližnjemu... 

Posljednji dan kongresa u nedje- 
lju ll. svibnja t. g. manifestovala se 
je ta svijest i prije podne osobito prigo- 
dom pontifikalne mise, što ju odsluži za- 
 stupnik sv. Oca, kardinal Lćpicier na ru- 
ševinama bazilike sv. Ciprijana u Kar- 

tagi, :a .još očitije popodne kod svečane 
procesije. ' 


I- u okolici, kao što je gradić, gdje 
stanujemo, dolazi ta svijest do izražaja. 
Već rano u jutro pristupaju k stolu Go- 
spodnjem u lijepom broju vjernici, među 
kojima opazim danas: i našeg stanodav- . 
ća, gradskog načelnika. Duboko se doj- 
mio njegov lijepi primjer... U samom 
pak Tunisu sve se obuklo u najsvečanije . 
ruho. Pred palačom bega čeka šestero- : 
preg.i četa arapskih konjanika, a nasko- 
ro se pojavi odjel francuskih vojnika, 
kao počasna pratnja arapskom poglavici 
na polasku službi Božjoj u Kartagu. Jed- 
nako su bile zastupane i francuske vlasti 
civilne i vojničke po svojim najodlični- 
jim predstavnicima. Uz sjaj najrazličiti- 
jih uniformi vidiš sve naokolo ozbiljna, 
gotovo oduhovljena lica u frakovima sa 
brojnim redovima na prsima, svećenike, 
kojima manjkaju ruke, a noge zamije- 
njuju štake, ali su im grudi. pokrivene | 
sa dva i tri reda svih vrsti ratnih odli- 
kovanja. | 


Oči sviju uprte su prema žrtveniku, 
gdje uzlazi Zamjenik Petrova Nasljed- 
nika, da izvrši danas na posljednji dan 

kongresa onu Spasiteljevu: »Činite to na 
moj spomen«. 


Tom sv. činu odgovarala je po svim 
liturgijskim pravilima  »Maitrise. archir 
ćpiscopale« sa svojim 4-glasnim mješo- 
vitim zborom, koji je pjevao: Misu sv. 
Augustina, a vlastite dijelove mise pje- 
vali su koralno bijeli oci.. 


Svu tu izabranu hranu, koja se 1 
ovaj puta priredila za duše, dovađa pod- 


jednako vid i sluh u unutrašnjost čo- 


vjeka, da ga preporodi, obnovi i usavrši. 
Nakon svršenog Pontifikala današnjeg 


vuklo me nešto na onu visoravan oko ka- : 
tedrale u Kartagi, gdje sam opazio ovih: | 
dana sad u manjoj, sad u većoj udalje- 


nosti, kako se bijele redovi nebrojenih 


šatora i pružaju oku kod refleksa mor- 


skog : plavetila sliku. posebnog sklada : 
značenja. 


Taj sklad međutim ne potiče od istog 
onog brda, na: koje su ti šatori tkani, niti 
od jednake boje i mjere, koja je svima 
zajednička; značenje te slike nije iscrp- 
ljeno niti u onom redu, kako su podig- 
nuti; a mjesto 1 stvari svoje mogu nji- 
hovi stanovnici otkriti i naći samo po 
različitim brojevima tih šatora. 

Pravi izvor i uzrok toga sklada 1 zna- 
čenja, što ga ta slika pruža iz vana, na- 
laziš istom onda;. kad «uniđeš u te ša- 
tore:... 

Već ti kod samog ulaza pada. u oči 
cna praktična. jednostavnost, koja nam 
omogućuje ne: samo, da se sjetimo, nego. 
da svaki od nas u istinu osjeti značenje | 
one: »omnia. mea mecum .. .« 

Na srednjem stupu — na vrhu. ko- 
jega se dovršuje i dosta visoki krov. ša- 
tora; smještene su police, a na ovima 
knjige, brevijari, časopisi.  Podalje: od 
stupa i naokolo smješteni su kreveti 3—4 
na broju: Uz svaki krevet imaš. stolić u 
odgovarajućoj visini, da možeš sjedeći 
na krevetu i pisati na tom stoliću. — Je- 
dnako nalaziš stalaka za objesiti odjeću. 
— Sv,e što je potrebno, stoji ti na raspo- 
laganje; a ništa suvišna. te ne smeta. — 

Velika većina svećenika pridošlih s 
raznih krajeva zemlje u ovim je čado- 
rima, nazivanim : »tabernacle«, = našla 
stan. A kako se općenito i svuda s naj- 
većim: zadovoljstvom, pravim. oduševlje- 
njem govorilo. o tim- stvanovima.: 

Pored svoje velike prednosti, što su 
bili u neposrednoj blizini katedrale u 
Kartagi i na dohvatu svih onih Sv. mje- 

sta, gdje se obavljaše služba Božja 1 
drugi sv. čini, i održaše sastanci i zboro- 
vanja, — ti su šatori omogućili svojim 


stanovnicima, da sačuvaju onu sabranost. 


i radosnu požrtvovnost te predanost na- 


prama stvari t. j. slavi sv: Euharistije, - 


kojim se krepostima ti stanovnici toliko 
odlikovaše — prigodom izvršivanja bogo- 
ljubnih djela i preuzetih. dužnosti. 

Ne pružaju ti šatori ni iz daleka to- 
like zaštite proti dnevnoj žegi, a ne ču- 
Vaju niti od noćne studeni ni od drugih 
pogibli, kao što ostale zgrade zidane od 
kamena ili od opeke, ali zato čine sta- 
novnike svoje otpornijim protiv oba kon- 
trasta u pogledu tamošnje temperature i 
uspješno priječe, da postane tko _ mla- 
kim t. j. nepoćudnim. | 

Već naprotiv omogućuju ti čadori po- 
let u više sfere u svakom pravcu i u sva- 
ko vrijeme... Tu slušaš, kako se stva- 
raju odluke i osnove, čine zavjeti za po- 
dvostručeni rad u slavu Krista Kralja, a 
dosljedno na korist i spas bližnjega. — 
Te odluke, osnove i zavjeti, što su nikli u 


ovim šatorima, prodiru složno i prave - 


put k prijestolju: Jaganjca; gdje osvje- 


ženi krvlju sv. mučenika i zaslugama 
Kraljice Njihove uznose dušu tako te 

kliče: »Quam dilecta tabernacula tua Do- 


mine virtutum«! ' 
Jest, ovi šatori, bijeli i pravilno po- 
*. « s .v 
redani na onoj visoravni afričke obale, 


. — ako služe inače i drugoj svrsi, — ovaj 


puta predstavljaše sa svojim uredjajem, 
a nada sve sa svojim stanovnicima 1 je- 
dnodušnim raspoložnjem njihovim pra- 
vu pravcatu sliku »acieibene ordi- 


natae« dobro poredane vojske za pre- 


dobiti,. osvojiti 1 pripraviti ljudstvo za 
ono toliko željkovano vrijeme, kad će se | 
obistiniti i ona vizija miljenika Gospod- 

njeg te ćuti sa prijestolja: »Ecce taber- 
naculum Dei cum .hominibus et habitabit 


cum-eis. Et ipsi populus ejus erunt et 


ipse Deus cum eins erit eorum  Deus«. 


Evo prebivališta Božjeg s ljudima 1 pre- 
bivati će s njima. I oni će biti puk _Nje- 
gov i sam Bog s njima biti će Bog njihov. 


(Otkr. Sv. Iv. ap. XXI. 3.) 
Ovakve i  sliične impresije s jedne, 
a osobita ljubežljivost stanovnika tih ša- 
tora, naročito mog velerevnog = vodiča 
veleč. g. Roger-a Lepine iz Pariza s dru- 
ge strane, zaokupiše me tako te nisam ni 
opazio kako sam doveden u jednu od 
onih velikih i prostranih baraka, koje je 
podigla uz te šatore skrb i gostoljubivost 

Francuza, da posluže kao restorani ta- 
mošnjim gostima. — Osim duhovnih lica 
vidjeti je u tim restoranima u priličnom 
broju i drugog svijeta obojeg spola. To 
su kolonisti većinom iz francuskih kra- 
jeva, kojima: je ovdje dodijeljen manji 
ili veći kompleks zemljišta. Jaki i čvrsti 
muževi, žene zdravog izgleda, opaljenog 
lica čine utisak turista po svojoj vanj- 
štini. — Istom, kad se rukuješ s njima, 
opaziš, da nisu gospodskog staleža, već 
vlastitim rukama si privređuju potrebito 
za život. Danas traže i nalaze kraljestvo 
Božje i pravdu Njegovu. — Pričaju otvo- 
reno, što ih je natjeralo, da: napuste 
rodnu :grudu, a što ih drži ovdje. — Je- 
dan je došao u konflikt sa svojim poslo- 
davcem,; drugomu 'je prodan posjed :zbog 
oduga, treći nije mogao da podnaša ono 
izrabljivanje, kojim se služi kapitalizam 
protiv radništva i t. d. 

Ovdje. je svatko u svom radu samo- 
stalan. Treba samo, da stanoviti dio-pri- 
roda unovči ili izruči u ime otplate odno- 
sno zakupa dodijeljenog mu. zemljišta; 
ostalo : pripada: njemu. 

Mnogi si je stekao priličan  imutak; 
našao svoj mir i zadovoljstvo... A _zaono, 
što čovjeku može samo domovina da da- 

de, nadoknađuje te koloniste vjerski ži- 
vot, koji se je razbujao ovdje u neobič- 
njo mjeri i pokazuje krasnih plodova, — 


kako je to utvrđeno na svećeničkim sa- 


stancima jučer i prekjučer. — Na tim 
sastancima izmjenjivani su pogledi i mi- 
sli o Sv. Euharistiji, kao izvoru snage i 
napretka za emigrante; o pobožnosti na- 
prama presv. Otajstvu i Bl. Djevici Ma- 
riji, kao spojnici duševnog jedinstva iz- 
među emigranta i njegove domovine. Uz 
ovakvu duševnu hranu i molitve za kruh 
svakdanji postaje svim emigrantima ži- 
vot u tuđem svijetu sadržajniji, razumlji- 
viji i snošljiviji, kao što je 1 meni postala 
mnogo očitijom svrha, važnost i korist 
ovoga kongresa, kad sam donekle barem 
dobio uvid u prilike i materijal za pa- 
storizaciju u ovim krajevima. — Dok 
sam pako slijedio na današnji »Majčin 
dan« svoje misli preko mora i daljina do 
naše majke domovine, napunilo mi se 
srce utjeom, radošću i ponosom. U tj e- 
hom, što se progonjenima zbog pravde 
otvara evo kraljestvo nebesko, rado- 
šću, što se čovjeku kao takovu, bez ob- 
zira na njegov jezik, porijetlo i političku 
pripadnost dolazi svugdje, na svakoj 
točci poznatog svijeta u susret s ljubavi 

i razumijevanjem, kad bilo čime pokaže, 
da je vjernik, as ponosom, što se sve 
to opaža, spominje i priznaje općenito, 


kao uspjeh blagotvornog rada naše uni- 


verzalne i supernacijonalne sv. crkve. 

Usred ovakovih misli i osjećaja na- 
dođe čas, kad se je sve diglo i požurilo, 
da se spremi danas (11. V. poslije podne) 
za posljednju točku petdnevnog Euhari- 
stijskog kongresa, na 


SVEČANI OPHOD 
.SA PRESVETIM OTAJSTVOM. 


Najradije bi odložio pero svoje:i po- 
tražio vještije, jer se bojim, da moj opis 
ove grandiozne procesije ne će moći da 
pruži prave slike onoga, što se ovdje vi- 
djelo i čulo. Za sebe mogu reći unapred, 


jer su i mnogi drugi kongresisti, — koji 
su više svijeta prošli, nego moja malen- 
kost, — jednako govorili, da za nasli- 


kati taj prizor najbolji bi kist dale riječi 
sv. Pavla apostola, kojima je prikazivao 
slavu nebesku: »Niti je oko vidjelo, niti 
je uho čulo«... Nešto slična dala je ova 
o završna točka XXX. Medjunarodnog 
kongresa u Kartagi. 

Uzalud kušaš da ispoređuješ. Ne mo- 
žeš naprosto, da nađeš takova šta u pro- 

šlosti bilo starijoj bilo novijoj. Nešto 
slična daju Euaristijski kongresi svuda; 
ne samo ovakovi međunarodni, nego i 
oni, što zaredaše kod nas, pa u Poljskoj, 
Italiji, Francuskoj i drugim zemljama. 
Inače niti najženijalnija  — mobilizacijona 
osnova uz najsavršeniji aparat, čete i 
vode svoje nije kadra da izvede dojam, 
kakav je činio ovaj ophod, što je otpo- 
čeo u 15 sati 30 minuta, a svršio iza 18 
sati nakon što je prošao ne ulicama iz- 
među palača i nebodera, preko trgova i 
parkova, nego otvoreno polje i ceste, koje 
inače služe iza prilaz k vinogradima 1 dru- 
gim kulturama, a sada su priređene, da se 
obiđu historijska mjesta oko ruševina i 
ostataka amfiteatra i dr., kako bi se što 
jače odrazivao triumf Pobjednika smrti i 
u čednim prilikama kruha na mjestima, 
gdje su neustrašivo priznavali i krvlju 
svojom proslavili — Euharistijskog Kralja 
toliki mučenici i, kako bi se po tim mje- 
stima što obilnije izlio Njegov nebeski 
blagoslov... 

Snebivaš se u doslovnom smislu rije- 
či, kad gledaš, a ne možeš dogledati kra-| 
ja povorci, koja nadmašuje svaku pre- 
dodžbu. A kad razabereš, da ta povorka 
nije stavljena u gibanje i ne kreće onim 

neviđeno dostojanstvenim ritmom po za- 
povjedi kojeg vrhovnog vođe ili na po- 
ziv kakovog političkog tribuna, dobivaš 
osjećaj, kao da stojiš pred čudom veli- 
kim, golemim. | 


Prekrasne i pune značenja dijelove te 
divne povorke pribrala je nevidljiva moć 
bez ikakove sile. Ta moć djeluje u isto 
vrijeme na svim kontinentima i šalje 
vjernike k slavlju sv. Euharistije. Ame- 
rika prednjači Australiji i Aziji i nad- 
mašuje ih brojem hodočasnika, što su po- 
sebnom lađom stigli iz Sjed. Država, do- 
čim su Meksikanci odijeljeno od njih i 
drugim putem preko Španjolske i Fran- 
cuske došli k istomu cilju i grupirali se 
pod istim barjakom. Europa bila je za- 
stupana u toj procesiji sa svim svojim 
narodima. Od slavenskih valja napose 
spomenuti Poljake, —najjaču grupu, za- 
tim Čehoslovake, a i Litvance sa obala 
Sjevernog mora oko 100 njih sa 16 sve- 
ćenika. 

Najbolju organizaciju pokazali su 
Belgijanci, koji su činili najslikovitiju 
grupu. Do 100 njihovih barjaka, svi u 
jednakom stilu, ali različitim motivima i 
posebnim znakovima: društvenim i ozna- 

kama pojedinih kongregacija pružilo je 
vanredno svečani izgled. 

Osim toga privukla je ta nevidljiva 
moć iz bliže okolice malo i veliko u to- 
likom broju, da je sav onaj ogromni pro- 
stor, što se je mogao naokolo zahvatiti 
okom, upravo vrvio ljudstvom. U samoj 
procesiji sudjelovalo je prije više nego 
manje od 100.000 ljudi, a daleko veći 
broj ljudi nalazio se "u redovima gleda- 
laca. 

Uz spomenute grupe osobito se istakla 
opisana već križarska povorka, koja je 
također sudjelovala u procesiji.  Mnogo- 
brojna mladež obučena u bjelinu sa zele- 
nim palmama u rukama podsjetila nas je 
na slavlje Spasiteljevo, koje je opisano 
riječima: »Pueri Hebraeorum  portantes 
ramos olivarum  obviaverunt Domino«. 
Ovi 1 ostali dijelovi, koje sačinjavaše 
svećenici u bijelim roketama raznovrsnog 
kroja, prelati, biskupi i kardinali sa svo- 
jim insignijama i  grimizom, redovnici 
svih kategorija i boja: Benediktovci, Qis- 
cercite, Dominikanci, Franjevci, Isusovci, 
Lazaristi, Milosrdna braća, Salezijanci, 
Trapiti i dr. sa sestrama redovnicama i 
članicama raznih kongregacija izmjenji- 
vaše se kao samostalni odjeli u procesiji, 

što je talasala po onim brežuljcima, kao 
ujedinjena vojska Krista Kralja u duhu 
mira, ali uvijek spremna, da ostane i da- 


lje predstavnicom generacije »quarentium | 


Dominum«, — koja traži i hoće Boga... 

Onaj blaženi osjećaj, što nam ga mo- 
že pokloniti i njime upravljati samo ne- 
beski Kralj srdaca jamačno je zahvatio 
ne samo pojedince, nego i općenito sav 
onaj raznoliki svijet. Dokazom je tome 
obilna ona suzna rosa, što iz tajnih izvo- 
ra nadolazi i čitave sate cakli na očima 
starijih i mlađih. Posvjedočuju to napose 
majke dižuć svoja čeda prema sv. Otaj- 
stvu, da si kod Njega izmole blagoslov 
za ono, što im je najmilije. Nakon bla- 
goslova, što ga je podijelio nakon svr- 
šene ove posljednje programne točke za- 
stupnik vidljivog Namjesnika Kristovog 
na zemlji, sve je kao preporođeno, ob- 
novljeno. Nitko se ne tuži, da je odba- 
čen ili zanemaren među sinovima ljud- 
skim, već naprotiv sve hvali i slavi Go- 
spoda: »bonus est Dominus sperantibus in 
Eum, animae quaerenti illum.« (Dobar je 
Gospod svima, koji se uzdaju u Njega..., 
duši, koja ga traži.) 

Da je XXX-ti ovaj međunarodni 
Fuharistijski kongres tako uspio, a da su 

napose ovi završni akordi velebne te sin- 
fonije toliki efekt postigli, ne mala je za- 
sluga bijelih otaca (Pćres Blancs), koji su 
na slici ovoga nezaboravnog sleta, —- 
kad se ona svestrano osvijetli — u istinu 
predstavljali dominantnu boju, a kod iz- 
vađanja ponajglavnijih dijelova davali 
ton i digli sveukupnu koncepciju te sin- 
fonije do prvorazrednog izražaja i to ne 
samo svojim brojem, nego i stručnom 
spremom 1 mnogostranom pomoći svo- 
jom. 
*k 

Euharistijski kongresi bili su i ostaju 
neka vrst kazala i mjerila za duhovni, 
vjerski život. | 

Vrlo zgodno se to prikazuje u najnovi- 
jem broju Euharistijskog glasnika Du- 
brovničkog, gdje je opisano nedavno ' 
Euharistijsko slavlje u Supetru na Braču. 
U tom se opisu donaša dio govora, što ga 
je izrekao jedan od vođa madžarskih ka- 
tolika na kongresu u Madžarskoj. Taj dio 
zanimivog govora glasi: Kada tjelesnu 
organizmu prijeti kakova pogibelj od 
strane vanjskog tijela ili bolesti, onda se 


srce, to središte organizma, stavi u akci- 


ju, napne sve sile tjerajući krv po tijelu, 
ne bi li tako potjeralo heterogen eleme- 

nat, što no prijeti organizmu. Tako je ne- 
kako i s duhovnim organizmom 1susove 
sv. Crkve. Kad joj prijeti kakova vanj- 


ska opasnost, tada stupi u akciju središte 


duhovnog i crkvenog organizma: presv. 
Fuharistija i u njoj živo Srce: Boga-Čo- 
vjeka. Sva centrifugalna pa i centripetal- 
na snaga tu je koncentrirana na obranu 
i okrepu duhovnoga života. 


U današnje novopogansko vrijeme, 
pače gore nego pogansko, jer se je uz 
moralnu pokvarenost  izvrnuo načelno 
smisao dobra i zla, što nije za poganskih 
vremena, euharistijski život u opće, a 
euhar. kongresi napose ne samo što su na 
. dnevnom redu, nego donose izvanredne 
plodove duhovnoga života snažeć gorljive, 
budeć mlake, drmajuć zalutale. Ovakovi 
kongresi, u jednu riječ, davaju nove ori- 
jentacije duhovna življenja. (Prevod 
spom. Euh. glasnika.) 

Podržavanjem i dizanjem religijoznog 
duha u čovjeka čine Euharistijski kon- 
gresi najsnažniji elemenat mira, tog toli- 
ko traženog kulturnog uspjeha i priznate 
blagodati za čovječanstvo. 

Djelo odnosno prijmjer i riječi, koji- 
ma je Sin Božji navijestio otajstvo sv. 

Fuharistije nisu primljene i shvaćene 
jednodušno. 

Tjelesni čovjek: gledao je u onom ču- 
du, kad je Isus s nekoliko hljebova na. 
hranio više tisuća ljudi, nešto materijal - 
noga, vremenitoga i hotio, da učini Isusa 
kraljem u takovom smislu, a riječi, za 


koje je On izjavio, da su duhiživot: 


»verba, quae ego locutus sum vobis, spi- 
ritus et vita sunt« (Iv. VI. 64.), mnogima 
su bile tvrde i ostaviše svoga Učitelja... 
Na riječi pako: »Ja.sam kruh živi, koji 
s neba siđoh. Ako tko jede od ovoga 
kruha, živjet će i kruh, koji ću ja dati, 
tijelo je moje za život svijeta« — (Iv. 
VI. 51.52.) — počeše se .židovi prepirati 
govoreći: kako može ovaj dati nama ti- 
jelo svoje, da jedemo? — Ali Isus po - 
novno veli 1 jače naglašuje: »Zaista, za- 
ista vam kažem: Ako ne jedete tijela Si. 
na Čovječjega i ne pijete krvi Njegove, 
nemate života u sebi... Tijelo je moje 
doista jelo i krv moja doista je pilo. Tko 
jede tijelo moje i pije krv moju, ostaje 
u meni i ja u njemu. Kao što mene posla 
živi Otac, i ja živim radi Oca i, koji jede 
mene 1 on će živjeti radi mene. (Iv. VI. 
54.-58.) 


Mnoštvu židovskomu manjkalo je ne- 

što, da shvati te riječi Spasiteljeve. Kao 
meme Bog, vidio je to Isus i rekao 

»Sunt quidem ex vobis, qui non cre- 
odn (VI. 65.)- Ima među vama takovih, 
koji ne vjeruju. . Ti su ostavili Isusa. 
* Tvrde su im bile riječi duhaiživo- 


ta. Napustili su orijentaciju prema 1j u-_ 
bavii volji Božjoj, prom sv. Euha- 


ristiji. 


A što su našli? Ostavivši jedini pu“ 
istinu i život, namjeriše se na bes- 


puće, laž i smrt... Žalosno stanje današ- 


njeg ljudstva tu i tamo, a osobito u naj- 
većoj slavenskoj državi 1 previše jasno 
pokazuje, da se izdajom Sina čovječjega 
ne postizava ništa dobra za čovjeka. — 
Do pravog mira može se doći jedino po 
neokaljanoj i pomirbenoj žrtvi, što ju 
Krist, kao vječni svećenik i kralj prinese 
na žrtveniku križa podvrgavši svojoj vla- 
sti sva stvorenja i predavši neizmjernom 
veličanstvu Božjem kraljevstvo vječno 1 
univerzalno, kraljevstvo istine 1 života: 
kraljevstvo svetosti i milosti; kraljevstvo 
pravednosti, ljubavi i mira. (Praef. na 
blagdan G. N. I. K. kralja.) Razdružiti 
se s Kristom, koji daje sebe i ostavlja 
svojima mir svoj, — mir, što ga svijet 
ne može dati; koji je obećao: i poslao 

Utješitelja duha Istine, ne znači drugo, 
nego predati se antikristu, sotoni, koji ni- 
šta ne daje; tek obećaje, ali samo pri- 
vidna dobra, a za cijenu neumrle duše... 

U potjeri za tim prividnim dobrima 
1 leži klica otpora, razdora i nemira, što 
toliko smućuje i narušava pravilno živ- 
ljenje i nagrdjuje sliku i priliku Božju 
u čovjeka. 


Prirodni je zadatak religije te neo- 
sporno istinske pojave, a poslanstvo 1 cilj 
je crkve Kristove, da čovjeka ne napusti 
u onoj samoobmani, zabludi i svakovrs- 
noj pogibelji i da mu nadoknadi manjak 
vjere, što ga razdružuje s Bogom. Zato 
naša jedna, sveta, katolička 1 apostolska 
crkva po primjeru i nasljedstvu sv. Pe- 
tra, a na upit Božanskog Učitelja uprav- 
ljen dvanaestorici: »Hoćete li i Vi otići 
cd mene?« na usta svoje vidljive vrhov- 
ne glave i s njom sjedinjenih biskupa 
sveudilj odgovara: »Domine, ad quem 
ibimus? Verba vitae aeternae  habes.« 
Gospodine, komu da idemo, riječi vječ- 
noga života li imaš. Zalog pako toga 
života je sv. Euharistija. I, dok čovjek 
uzalud traži bolje, istinitije i utješljivije 
riječi, svršava uvijek sa svetačkim uskli- 
kom: »Nemirna je duša moja, dok ne ot- 

počine u Tebi, Gospodine«, a Euharistij- 
ski nam kralj ne prestaje pokazivati ne- 
izrecivu i beskrajnu ljubav svoju govo- 
reći: »Naći ćete mir dušama svojima.« 
Euharistijski kongresi pokazuju nam 
i otvaraju put do mira i ljubavi. 


Pođimo tim putem. Vidjet ćemo, kako 


Krist pobjeđuje, vlada i kraljuje. Čuti 
ćemo, kako divno odjekuju u sveukupnom 
djelovanju naše svete crkve programne 
riječi sv. Oca pape Pije XI.: »Pax Chri- 
sti in regno Christi.« Mir Kristov u kra- 
ljevstvu Kristovu. 

EUHARISTIJSKI KONGRES 
U ZAGREBU 1930. 


SVRHA KONGRESA. 


Središnji Odbor za Euharistijski Kon- 
gres u Zagrebu pozvao je predtsavnike 


. štampe, da ih informira o zadacima 1 pri- 


premama za FEuharistijski Kongres, koji 
se 15.—17. kolovoza ove godine drži a 
Zagrebu. | 
Predsjednik Odbora presvj. g. biskup 
Dr. Dominik Premuš prikazao je pred- 
stavnicima štampe, kako je svrha Euha- 
ristijskog Kongresa skroz crkveno-reli- 
giozna. Euharistijski Kongresi drže se po 
cijelom svijetu, da probude vjerski život 
katolika putem štovanja Euharistije. U 
mjesecu svibnju održan je na pr. veliki 
Euharistijski Kongres u Kartagi, koji je 
imao međunarodni značaj, te su na nj 
došli predstavnici svih katoličkih naroda 
starog i novog svijeta. Koncem lipnja 
drži se u Poznanju Euharistijski Kongres 
za cijelu katoličku Poljsku. Kod nas po- 

stoji permanentni odbor za priređivanje 
Euharistijskih Kongresa, koji se brine, da 
se svake godine održi u kojem mjestu 
Euharistijski Kongres. Taj je odbor pri- 
redio god. 1923. Euharistijski Kongres u 
Zagrebu, a poslije u Osijeku, te više ma- 
njih Kongresa. Taj odbor radi po direk- 
tivama Episkopata imajući u vidu isklju- 
čivo interese sv. Crkve i dobrobit vjere 
Kristove. Misao da se u Zagrebu održi 
Kongres javila se pred par godina, a od- 
luka o tom stvorena je pred godinu dana 
na sjednici Episkopata naše države. Pri 
stvaranju te odluke nisu imali upliva ni- 
kakovi drugi motivi i druge okolnosti, ne- 
go gore istaknuta načela, kojih radi prire- 
đuju se kod nas Kongresi svake godine 
kao i svagdje u svijetu. Euharistijski su 
Kongresi naime jedna općenita ustanova 


Katoličke Crkve. 


Svrha Kongresa razabire se iz pro- 
grama Kongresa. 


PROGRAM KONGRESA 
bit će ovaj: | 
Kongres počinje u četvrtak dne 15. 


VIII. u predvečerje. 


50. 


Taj dan u 5 sati popodne kroz četvrt 
sata zvone sva zagrebačka zvona. U pol 
6 sati bit će doček Apostolskog Delegata 
na Kolodvoru, U stolnoj crkvi bit će sve- 
čani »Veni Sancte Spiritus«. Kratku pro- 
povjed drži Preuzv. g. Dr. Ante Bauer. 

Prvi glavni dan Kongresa bit će u pe- 
tak 15. VIII. na Veliku Gospu, i to prije 


podne. 
U pol 8 sati svečana sv. Pričest djece 
u nadbiskupskom vrtu. — U 8 sati Pon- 


tifikalna sv. Misa. 


U 10 sati prvo zborovanje u Zagre- 
bačkom Zbori: I. Zborovanje otvara 
kratkim govorom predsjednik Središnjeg 
Odbora Dr. D. Premuš, biskup, te pred- 
laže za svečane sjednice predsjednika, 
potpredsjednike i tajnike. Novi predsjed- 
nik predlaže brzojave Sv. Ocu Papi 1 
Njeg. Vel. Kralju. — IL. U ime perma- 
nentnog Euharistijskog Odbora govori 
Dr. Josip Srebrnić, biskup krčki. — III. 
Ujerska obuka u školi (referat) govori Dr. 
Stjepan Bosanac, rektor Visoke pedago- 
ške škole u Zagrebu, potpredsjednik Pro- 
svjetnog Savjeta u Beogradu, te bivši 
predstojnik Prosvjetnog odbora u Zagre- 
bu. — IV. Pozdravi. — V. Čitanje brzo- 
java. | 


id 

. Poslije podne bit će zborovanje sek- 
cija. — U pol sedam sati bit će u svim 
crkvama propovjed: Marija i Euharistija. 

Na drugi glavni dan Kongresa dne 
16. VIII. (subota) bit će: 

Prije podne: U 8 sati staleške propo- 
vjedi: »Što češća sv. Pričest«. I to za mu- 
šku omladinu u crkvi Srca Isusovog, pro- 
povjeda O. Jagrić Tomo D. I., za žensku 
omladinu u crkvi sv. Vinka, propovjeda 
O. Miller Josip, D. I., dok će i u ostalim 
crkvama biti propovjedi o istoj temi. — 
U 10 sati javno zborovanje u Zagre- 
bačkom Zboru sa ovim dnevnim redom: 
I. OVjera 1 znanost (referat). Govori Dr. 
Josip Belobrk, rektor Hrvatskog Sveuči- 
lišta u Zagrebu. — I]. Euharistija i svjet- 
ski mar (referat). Govori Dr. Viktor Ko- 
rašec, univerzitetski profesor mirskog pra- 
va u Ljubljani. — III. Euharistijski spo- 
memci u hrvatskim krajevima (referat). 
Govori Msgr. Dr. Frane Bulić, ravnatelj 
državnog Muzeja u Splitu. — IV. Po- 
zdravi. — V. Brzojavi. 

U 4 sata poslije podne bit će treće 
javno zborovanje s ovim referatima: 1. 
Fuharistija i katolički sveučilištarci (re- 
ferat). Govori Petar Pejačević, sveučili- 
štarac u Zagrebu. — II. Euharistija i ka- 

tolička obitelj (referat). Govori Petar 
Grgec, profesor u Zagrebu. U pol 7 sati 
propovjedi: »Učinci sv. Pričesti« u svim 
crkvama. 

Poslije propovjedi bit će blagoslov. 
Otajstvo ostaje izloženo do svršetka Pol- 


nočke. — U pol.12 sati u noći držat će 
biskupi i nadbiskupi propovjed: »Euha- 
ristija — javna zadovoljština«. 


Poslije propovjedi u 12 sati svečana 
Pontifikalna_ sv. Misa, a poslije Mise 
Presv. Otajstvo se pohranjuje. 

Zadnji dan Kongresa dne 17. VIII. u 


. nedjelju bit će: 


Prije podne u 9 sati svečana sv. Misa 
na Jelačićevom trgu. Poslije sv. Mise na 
istom trgu svečano zborovanje sa refe- 
ratom: 

Euharistija — čvrstoća vjere, zalog 
Crkvenog jedinstva, i snaga narodnog ži- 
vota. . 
Poslije podne u pol 3 sata svečana 
Euharistijska procesija, koja polazi iz 
Prvostolne crkve slijedećim ulicama: Ba- 
kačeva, Jelačićev trg, Ilica, Primorska, 
Prilaz D. Deželića, Trg Kralja Aleksan- 
dra, Mažuranićev trg, Pokraj Botaničkog 
vrta, Istočna strana trga Kralja Tomi- 
slava, Umjetnički paviljon, Zrinjevac, 

Praška ulica, Jelačićev. trg — gdje će se 
podijeliti svečani blagoslov. Poslije bla- 
goslova razlaz, dok svećenstvo otprati 
Presv. Otajstvo u Prvostolnu crkvu. 


POLOVIČNA VOŽNJA UČESNICIMA 
“> KONGRESA. 


Prigodom Euharistijskog Kongresa u 
Zagrebu imat će učesnici kongresa polo- 
vičnu vožnju na željeznicama i parobro- 
dima. Tako je ministarstvo saobraćaja 
svojim rješenjem od 11. .srpnja 1930. br. 
8187 odobrilo polovičnu vožnju svim uče- 
snicima Kongresa. Učesnici će na po- 
laznoj stanici kupovati cijelu kartu, koja 
će im vrijediti za povratak, ako uvjere- 
njem predsjedništva kongresa dokažu, da 
su kongresu prisustvovali. Ova pogodnost 
važi od uključivo 10. do 24. VIII. 1930. 

Jednako su direkcije privatnih željez- 
nica javile odboru da će učesnicima kon- 
nica javile odboru, da će učesnicima Kon- 
gresa dati istu pogodnost, kao i ministar- 
stvo saobraćaja na državnim željezni- 
cama. ' 
Jadranska i Dubrovačka plovidba već 
su ranjie dostavile odboru svoja rješenja, 
kojim daju polovičnu vožnju na svojim 
parobrodima. 

PRIPREMNI RAD. 


Toliko o programu Kongresa. Organi- 
zacija Kongresa će također sigurno biti 
dobro provedena. Središnji Odbor po- 
svećuje tome mnogo pažnje. Za propa- 
gandu Kongresa učinjeno je mogo, napose 
tim, što su izdani veliki i mali plakati po 
nacrtu umjetnika g. Kirina. Odaziv će 
učesnika biti sigurno velik, osobito iz za- 
grebačke nadbiskupije i bližih biskupija. 
Dnevno međutim stižu prijave 1 iz osta- 
lih — udaljenih krajeva. Doći će mnogi 
gosti iz Amerike, Čehoslovačke, Poljske 1 
drugih država. Važno je pitanje: na- 
stamba učesnika u Zagrebu. U tu je svrhu 


dobio Odbor sve zagrebačke škole, koje 


je spremno Odboru ustupila državna 
vlast i grad Zagreb. Tu će biti nasta- 
njena ogromna većina svijeta, dok će 
drugi biti smješteni u privatnim  stano- 
vima 1 u hotelima. Odbor se nada, da će 
mu  susretljivošću zagrebačkih  gostioni- 
čara uspjeti sretno riješiti pitanje pre- 
hrane tih dana. Imućstvene su prilike 
naših širokih krugova takove da narod ne 


može podnijeti velikih troškova. 


Da uspjeh Kongresa bude i na vanj- 
ski način što veći provesti će se mnogi 
radovi u tu svrhu. Tako će biti zagre- 

bačka katedrala svečano osvijetljena. 
Radove će u tu svrhu provesti zagrebačka 
gradska munjara. U Zagrebačkom Zboru 
će se održati zborovanja. Tu će se posta- 
viti megafon,i da sav narod uzmogne go- 
vornike dobro čuti. Ti će megafoni biti 
postavljeni i na Jelačićevom trgu i na 
drugim mjestima u središtu grada, tako, 
da će mase sakupljene na tim mjestima 
moći pratiti tok događaja na Kongresu 
iako ne će kod pojedinih tačaka progra- 
ma svi. moći prisustvovati. Radio- stanica 
prenašat će glavne tačke programa, što 
će biti od najvećeg zanimanja za svećen- 
stvo 1 vjernike u provinciji, koji će služ- 
bom biti spriječeni da n akongres dođu. 
Oltar na Jelačićevom trgu bit će izrađen 
po nacrtu g. Kirina. _ 
Odbor imade i svoje muzičke refe- 
rente i muzički odbor, koji se brinu, da 
pjevanje prigodom crkvenih svečanosti 
bude što ljepše i umjetnički na visini. 
Dogotovljen je i prigodni znak Euha- 
ristijskog Kongresa koji je vrlo lijepo iz- 
radio prof. Ivo Kerdić. Taj će znak biti 
lijepa uspomena učesnicima kongresa. 


\ 

PRIREDBE KATOLIČKIH 
DRUŠTAVA PRIGODOM KONGRESA. 


Prigodom Euharistijskog Kongresa bit 
će više priredbi raznih katoličkih društa- 
va. Tako će se održati ove priredbe: 

1. U dvorani Zagrebačkog Zbora iz- 
vesti će se Muka Isusova. 2. U kazalištu 
izvesti će se kroz dva popodneva igrokaz 
»Urtec ograjen« i simbolički prikaz sv. 
Mise od prof. Soljačića. 

To će izvesti djeca iz škola .čč. sestara 
milosrdnica sv. Vinka u Zagrebu. 

Prva je igra poznata jer se prikazi- 
vala prigodom 75-godišnjeg jubileja sa- 
mostanske učiteljske škole. Motiv joj je 

zapravo erharistijski te je ponovno izvo- 
đenje posve u stilu Kongresa. Srebrni gla- 
sić maloga: Isusa, koji iz kolijevke za- 
zvoni pitajući: »Tko me zove?« napunja 
radošću i blaženstvom četu anđela, koji 
bjelinom nevinosti ispunjuju »mali vrtec 
ograjen«. Isus je zaokupio svu pažnju, 
dragost i svu njihovu ljubav. Za nj' cva- 
tu ružice i bijele i crvene, njemu se pje- 
vaju pjesmice, njega dozivlju sva ta 
mala srca. I kad silazi iz kolijevke oba- 
siplje Ga kiša ruža i pozdravlja blažen- 
stvo i ushit anđelića. Gledamo i proživ- 
ljujemo sreću duše, koja nosi u sebi Boga. 

No tamo izvan »vrteca  ograjenog« 
svijet je ružan i pun opačina. Taj trga 
Isusa iz duše i prodaje Ga za kukavnu 
cijenu. Za Isusom izlaze iz »ograjenog 
vrteca« i majka Njegova i anđeli. Pustoš 
i žalost i briga zavlada u duši, koju je 
ostavio Bog njezin. Plač se razliježe, ruže 
venu, život je u »vrtecu« zamrd. Samo 
ono ajbolje u naravi duše vapi iz dubine: 
A gdje je moj Isus? i onda: Što ćemo 
bez Isusa? U tu žalost i bol, pokajanje i 
suze ulazi majka. I sama plače. Ta u duši 
nema još Isusa. No Ona je ipak velika 
utjeha i i zalog mira za sve, koji su u nje- 
zinoj blizini. 


Konačno se vraća Isus. Milost i 
svijetlost se nastanila u duši. Radost se 
velika razlila njome. »Mali vrtec ogra- 
jen« i opet postaje dio Božjega neba na 
zemlji. 


Druga je igra  Soljačićeva  »Misa«. 
Posve lirski tekst udesio je režiser g. Nu- 
čić za pozornicu tako, da će svatko moći 
proživjeti veliko značenje glavnih dije- 
lova sv. Mise. Scenska muzika i koralno 
pjevanje bez sumnje će znatno pridonijeti 
tome efektu. 


58. 


Igre će se izvoditi 14.1 15. augusta. u 
4 sata poslije podne. Cijene će se nakna- 
dn ojaviti, i karte će se moći unaprijed 
nabaviti. 


3. Križari i družba sv. Petra Klavera 
(za misije) priređuju u bivšoj sokolskoj | 
dvorani na Wilsonovom HNU »Scenske 


slike iz Biblije«. 


4. Hrvatsko katoličko pjevačko dru- 
štvo »Branimir« izvađa u katedrali ora- 
torij »Canticum Canticorum« od M. En- 
rico Bossia. 


KONGRESI I SASTANCI KATO- 
LIČKIH DRUŠTAVA. 


Prigodom Kongresa održat će neka 
društva svoje sastanke i kongrese. Tako 
će se održati tečajevi podmlatka Aposto- 
lata sv. Čirila 1 Metoda te Križarica. 
Svoje sastanke održat će Treći red, Ma- 
rijine kongregacije 1 dr. 


OSTALE PREDSTAVE I PRIKA- ' 
ZIVANJA. 


Za vrijeme Euharistijskog Kongresa 
prikazivati će se i Muka G. N. Isusa Kri- 
sta i to prema tekstu pasijonskih igara u 

